Marash Kumbulla

Marash Nikolin Kumbulla (lindur më 8 shkurt 2000) është një futbollist profesionist shqiptar i cili luan si qëndër-mbrojtës për klubin spanjoll Espanyol, në huazim nga Roma dhe kombëtaren shqiptare.

Karriera me klube
Kumbulla është produkt i akademisë së Hellas Veronës. Ai bëri debutimin e tij si profesionist më 12 gusht 2018 në një ndeshje të Coppa Italias kundër Catanias, e cila u mbyll me një humbje 2–0.

Më 17 shtator 2020, Kumbulla u huazua te Roma për dy sezone me detyrim blerjen në fund. Me kryeqytetasit ai firmosi një kontratë deri në vitin 2025. Kumbulla debutoi zyrtarisht më 28 shtator në javën e dytë të Serie A kundër Juventusit, me Romën që mori një barazim 2–2 në Stadio Olimpico.

Më 1 shkurt 2024, Kumbulla u huazua te klubi tjetër i Serie A, Sassuolo, për t'u aktivizuar më shumë.

Më 17 gusht 2024, Kumbulla u huazua në Spanjë te Espanyoli për një sezon. Ai bëri debutimin e tij në La Liga më 24 gusht duke luajtur 90 minuta të plota në humbjen 1–0 në shtëpi kundër Real Sociedadit. Goli i tij i parë sezonal erdhi më 5 tetor në fitoren 2–1 kundër Majorkës në javën e 9të të kampionatit.

Karriera ndërkombëtare
Kumbulla ka qënë pjesë e ekipeve të moshave të Shqipërisë, duke zhvilluar ndeshje në nivel nën-17, -19 dhe -21. Debutimi i tij me kombëtaren e parë erdhi më 14 tetor 2019 në fitoren 4–0 në transfertë ndaj Moldavisë në kualifikueset e UEFA Euro 2020; ai zëvëndësoi mbrojtësin tjetër Ardian Ismajli në minutën e 89të.

Në maj 2024, Kumbulla ishte një nga 26 futbollistët e thirrur nga trajneri Sylvinho për të marrë pjesë në UEFA Euro 2024. Ai nuk luajti asnjë minutë gjatë turnamentit me Shqipërinë që u eliminua në fazën e grupeve.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupaKontinentiTjetërGjithsejDivizioniNdshGolaNdshGolaNdshGolaNdshGolaNdshGolaHellas Verona 2017–18Serie A0000——002018–19Serie B1010——202019–20Serie A25110——261Gjithsej26120——281Roma 2020–21Serie A1000——10Gjithsej karriera27120——291

Kombëtarja

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaShqipëria201910Gjithsej10

 Referime 

Lidhje të jashtme

Profili  te Hellas Verona F.C.

Kategoria:Lindje 2000
Kategoria:Njerëz që jetojnë
Kategoria:Futbollistë shqiptarë
Kategoria:Futbollistë në kombëtaren shqiptare
Kategoria:Futbollistë në Hellas Verona F.C.
Kategoria:Futbollistë në A.S. Roma
Kategoria:Futbollistë në U.S. Sassuolo Calcio
Kategoria:Futbollistë në Serie B
Kategoria:Futbollistë në Serie A
Kategoria:Futbollistë në UEFA Euro 2024